Arran de l'aparició del fenomen de la violència en l'esport, molt sovint acompanyada de la irrupció en els terrenys de joc de persones que han assistit a la celebració de l'esdeveniment esportiu, i d'acord amb les competències que l'Estatut d'autonomia atorgava a la Generalitat de Catalunya en matèria d'esport i espectacles, l'article 84 de la Llei de l'esport, Text únic aprovat pel Decret legislatiu 1/2000, de 31 de juliol, va preveure la creació de la Comissió contra la Violència en Espectacles Esportius de Catalunya, per tal de prevenir tot tipus d'accions i manifestacions de violència que es puguin produir com a conseqüència d'activitats esportives en l'àmbit territorial de Catalunya.
L'apartat 2 de l'article 84 de la norma esmentada estableix de manera detallada les funcions que corresponen a la dita Comissió, entre les quals cal destacar l'elaboració d'informes i estudis sobre les causes de la violència en l'esport, i la promoció i divulgació d'accions de prevenció i de campanyes de col·laboració ciutadana.
D'acord amb l'apartat 3 de l'article 84 d'aquesta Llei el Govern de la Generalitat va aprovar el Decret 212/2002, d'1 d'agost, pel qual es regulen la composició i el funcionament de la Comissió contra la Violència en Espectacles Esportius de Catalunya i es determinen els òrgans competents respecte del règim sancionador en matèria esportiva.
En virtut del citat mandat legal, aquest Decret, tenint en compte el règim sancionador previst en el capítol 2 del títol 4 de la Llei de l'esport, va concretar diversos aspectes, entre d'altres, com són els òrgans competents per acordar la incoació de procediments sancionadors en matèria esportiva i per imposar-ne les sancions, atesa la previsió de l'article 70.1 del text citat.
Amb l'aprovació de l'Estatut d'Autonomia de 2006, a l'article 134, s'atribueix a la Generalitat la competència exclusiva en matèria d'esport, que inclou en tot cas i entre d'altres, la regulació en matèria de prevenció i control de la violència en els espectacles públics esportius, respectant les facultats reservades a l'Estat en matèria de seguretat pública, qüestió aquesta que no ha estat objecte d'un desplegament i una regulació específics per part de la Generalitat de Catalunya.
L'any 2007, l'Estat, amb la finalitat d'evitar qualsevol forma de violència en l'esport i per tal de sistematitzar i ordenar les obligacions generals i particulars en aquesta matèria, així com el règim aplicable al seu incompliment i les qüestions relacionades amb la seguretat pública en els esdeveniments esportius, va aprovar la Llei 19/2007, d'11 de juliol, contra la violència, el racisme, la xenofòbia i la intolerància en l'esport, que, entre d'altres disposicions, n'estableix el règim sancionador per a les competicions esportives oficials d'àmbit estatal que s'organitzin per entitats esportives en el marc de la també Llei estatal 10/1990, de 15 d'octubre, de l'esport, o aquelles altres organitzades o autoritzades per les federacions esportives espanyoles (article 1.2 referent a l'àmbit d'aplicació).
L'esmentada llei estatal resulta d'aplicació, no obstant, segons estableix expressament la disposició addicional vuitena, respectant les competències que les Comunitats Autònomes puguin tenir en l'àmbit de l'esport i, específicament, sobre la regulació en matèria de prevenció de la violència en els espectacles públics esportius, com és el cas de Catalunya, on la Generalitat té competència per a la regulació de la prevenció i control de la violència en els espectacles públics esportius, així com també competència exclusiva en matèria d'espectacles i activitats recreatives que inclou, en tot cas, l'ordenació del sector, el règim d'intervenció administrativa i el control de tota mena d'espectacles en espais i locals públics.
Així mateix, la citada disposició addicional vuitena de la Llei 19/2007, d'11 de juliol, preveu que tindran també la consideració d'autoritats, als efectes d'aquesta llei, les corresponents de les Comunitats Autònomes amb competències per a la protecció de les persones i béns i per al manteniment de la seguretat ciutadana, d'acord amb els Estatuts d'Autonomia i les Lleis orgàniques de forces i cossos de seguretat, les quals podran imposar sancions i altres mesures determinades en aquesta Llei en les matèries sobre les que tinguin competència.
En tot cas, continua la disposició addicional, l'aplicació de les mesures de seguretat previstes en aquesta Llei s'executaran respectant les competències en matèria de seguretat pública conferides a les Comunitats Autònomes, de conformitat amb el que disposa la normativa de forces i cossos de seguretat.
D'acord amb l'article 164 de l'Estatut d'Autonomia de Catalunya, la Generalitat té competència, d'acord amb el que disposa la legislació estatal, en matèria de seguretat pública, entre d'altres, per a la planificació i la regulació del sistema de seguretat pública de Catalunya i l'ordenació de les policies locals i la creació i l'organització de la policia de la Generalitat-mossos d'esquadra, cos policial aquest que exerceix les seves funcions en els àmbits de la seguretat ciutadana i l'ordre públic, la policia administrativa i la policia judicial i la investigació criminal.
La complexitat del fenomen de la violència esportiva i la necessitat d'adoptar mesures per a l'eradicació de la violència, el racisme i la intolerància, fan necessari una regulació específica en aquesta matèria per part de la Generalitat de Catalunya que haurà de culminar amb l'aprovació d'una llei reguladora en ús de les facultats citades que preveu l'Estatut d'Autonomia.
No obstant, és del tot aconsellable que, mentre no sigui aprovada una nova regulació en matèria de prevenció i control de la violència en els espectacles públics esportius i les corresponents disposicions de desplegament de l'Estatut d'Autonomia, incorporar de forma transitòria en el Decret 212/2002, d'1 d'agost, la concreció de les autoritats i òrgans competents respecte del règim sancionador contra la violència, el racisme, la xenofòbia i la intolerància en matèria esportiva d'acord amb el règim sancionador establert a la citada Llei estatal 19/2007, d'11 de juliol, atesa la seva disposició addicional vuitena, així com preveure la creació de la Subcomissió contra Violència, el Racisme, la Xenofòbia i la Intolerància en l'Esport en el si de la Comissió contra la Violència en Espectacles Esportius de Catalunya, tot atribuint-li unes funcions especialment àgils i de prevenció, en què han de tenir una presència destacada els òrgans del Departament competent en matèria de seguretat pública.
En conseqüència, la norma que ara s'aprova conté també una disposició transitòria per tal de considerar les referències a la normativa contra la violència, el racisme, la xenofòbia i la intolerància en l'esport, mentre no s'aprovi la corresponent llei sobre la matèria a Catalunya d'acord amb l'article 134.1.j) de l'Estatut d'Autonomia, com efectuades a la Llei estatal 19/2007, d'11 de juliol, contra la violència, el racisme, la xenofòbia i la intolerància en l'esport, en relació amb el règim sancionador i mesures a adoptar en la matèria citada, en l'àmbit d'aplicació previst a l'article 1.2 de la Llei 19/2007 en el territori de Catalunya.
A aquests efectes la Subcomissió contra Violència, el Racisme, la Xenofòbia i la Intolerància en l'Esport a Catalunya exercirà també, en el territori de Catalunya, les funcions que corresponen a la Comissió Estatal contra la Violència, el Racisme, la Xenofòbia i la Intolerància en l'Esport en la Llei 19/2007.
Per tot això, d'acord amb el dictamen de la Comissió Jurídica Assessora, a proposta conjunta del vicepresident del Govern i del conseller d'Interior, Relacions Institucionals i Participació, amb la deliberació prèvia del Govern,
S'afegeix l'apartat 3 a l'article 1 del Decret 212/2002, d'1 d'agost, pel qual es regulen la composició i el funcionament de la Comissió contra la Violència en Espectacles Esportius de Catalunya i es determinen els òrgans competents respecte del règim sancionador en matèria esportiva, que queda redactat de la manera següent:.1.3.
Es crea en el si de la Comissió contra la Violència en Espectacles Esportius de Catalunya la Subcomissió contra la Violència, el Racisme, la Xenofòbia i la Intolerància en l'Esport amb caràcter permanent..
Es modifiquen els articles 2, 3, 4, 14, 15, 16, 17 i 18 del Decret 212/2002, d'1 d'agost, abans esmentat, que queden redactats de la manera següent:.Article 2 Funcions.Les funcions de la Comissió contra la Violència en Espectacles Esportius de Catalunya, d'acord amb l'article 84.2 de la Llei de l'esport, Text únic aprovat pel Decret legislatiu 1/2000, de 31 de juliol, són les següents:.a) Elaborar informes i estudis sobre les causes i els efectes de la violència en l'esport..b) Recollir i publicar anualment les dades sobre violència en les competicions esportives realitzades a Catalunya..c) Promoure i divulgar accions de prevenció i campanyes de col·laboració ciutadana..d) Proporcionar a les federacions esportives catalanes, clubs i altres entitats esportives de Catalunya, i també als organitzadors de competicions esportives, les dades i els consells que puguin facilitar la prevenció..e) Informar els projectes de disposicions legals referents a espectacles i competicions esportius, disciplina esportiva i reglamentacions sobre instal·lacions esportives..f) Recomanar a les federacions esportives competents i les lligues professionals o, si escau, instar-les a adequar les seves normes de funcionament intern amb la finalitat de tenir en compte en el seu règim disciplinari l'incompliment de les normes relatives a la violència esportiva..g) Arbitrar les mesures tendents a impedir l'entrada en els espectacles esportius de persones que presentin símptomes de trobar-se sota els efectes de begudes alcohòliques, estupefaents, psicotròpics o substàncies similars i a facilitar la realització de les corresponents proves per detectar-ho..h) Rebre la informació necessària dels organismes i les autoritats competents en relació amb la qualificació d'esdeveniments esportius d'alt risc..i) Proposar a les autoritats competents la incoació d'expedients sancionadors en matèria de violència esportiva d'acord amb la Llei de l'esport..j) Rebre informació sobre les actuacions i propostes que realitzi la Subcomissió contra la Violència, el Racisme, la Xenofòbia i la Intolerància en l'Esport, així com donar el curs que correspongui a les propostes de la Subcomissió..k) Establir mecanismes de col·laboració i de cooperació amb les comunitats autònomes, l'Estat i la Comissió Estatal contra la Violència, el Racisme, la Xenofòbia i la Intolerància en l'Esport per a l'execució de les mesures previstes en els apartats anteriors quan siguin competència de les mateixes, i específicament amb els òrgans que amb similars finalitats que la citada Comissió Estatal existeixin en les comunitats autònomes..l) Qualsevol altra funció que per reglament se li adjudiqui...Article 3 Dependència orgànica.La Comissió contra la Violència en Espectacles Esportius de Catalunya depèn del Consell Català de l'Esport del Departament competent en matèria d'esport, el qual hi aporta la infraestructura i el suport administratiu...Article 4 Composició.4.1 La Comissió contra la Violència en Espectacles Esportius de Catalunya està integrada per:.a) La persona titular de la Secretaria General de l'Esport, que exercirà la presidència de la Comissió..b) Tres persones representants del Consell Català de l'Esport, designades per la persona titular de la presidència del Consell..c) Tres persones representants del departament competent en matèria de seguretat pública de la Generalitat de Catalunya, designades per la persona titular del Departament..d) Tres persones en representació dels ens locals, designades de la manera següent: una per l'Associació Catalana de Municipis i Comarques, una altra per la Federació de Municipis de Catalunya i una tercera per l'Ajuntament de Barcelona..e) Nou persones designades per la persona titular de la Secretaria General de l'Esport, de la manera següent:
una a proposta de la Federació Catalana de Futbol;
una a proposta de la Federació Catalana de Basquetbol;
quatre proposades per la Unió de Federacions Esportives de Catalunya (UFEC), de la resta de federacions esportives de Catalunya;
una a proposta de la Unió de Consells Esportius de Catalunya (UCEC);
dues en representació dels clubs o associacions esportius més destacats pel nombre de socis i l'aforament de les seves instal·lacions..f) Una persona designada pel Col·legi de Periodistes de Catalunya..g) Dues persones designades per la persona titular del departament competent en matèria d'esport entre les persones de prestigi reconegut en l'àmbit de les competències de la Comissió..h) Dues persones designades per la persona titular del departament competent en matèria de seguretat pública entre les persones de prestigi reconegut en l'àmbit de les competències de la Comissió..4.2 La vicepresidència és exercida per la persona que designi la que exerceix la presidència de la Comissió, d'entre les que representen el departament competent en matèria de seguretat pública...Article 14 Mesures de prevenció i seguretat.Correspon a la persona titular de la Direcció General de la Policia del Departament competent en matèria de seguretat pública, d'ofici o a proposta de la Comissió contra la Violència en Espectacles Esportius de Catalunya, l'adopció de mesures de prevenció contra la violència i de seguretat en els recintes esportius d'acord amb el que s'estableix en la normativa vigent..Així mateix, la Direcció General de la Policia, d'ofici o a proposta de la Subcomissió contra la Violència, el Racisme, la Xenofòbia i la Intolerància en l'Esport adoptarà les mesures de seguretat que preveu la normativa vigent en matèria de lluita contra la violència, el racisme, la xenofòbia i la intolerància en l'esport.
Correspon a la Subcomissió adoptar les mesures de seguretat previstes en aquesta normativa...Article 15 Incoació de procediments sancionadors pel Departament competent en matèria d'esport.La incoació de procediments sancionadors en matèria esportiva a què fa referència el capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, dins l'àmbit competencial del Departament competent en matèria d'esport, correspon:.a) A la persona titular del Departament competent en matèria d'esport pel que fa a les infraccions molt greus tipificades a l'article 73, lletres c), h), k) i l)..b) A la persona titular de la Secretaria General de l'Esport pel que fa a les infraccions greus tipificades a l'article 74, lletres a), c), d), e), f), g), h), i), j) i k), i a les lleus tipificades a l'article 75...Article 16 Incoació de procediments sancionadors pel Departament competent en matèria de seguretat pública.16.1 La incoació de procediments sancionadors en matèria esportiva a què fa referència el capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, dins l'àmbit competencial del Departament competent en matèria de seguretat pública, correspon:.a) A la persona titular de la Secretaria de Seguretat del Departament competent en matèria de seguretat pública pel que fa a les infraccions molt greus tipificades a l'article 73, lletres a), b), d), e), f), g), h), i), j), k) i l), i a les infraccions greus tipificades a l'article 74, lletres b), i), j), k), l), m), n) i o)..b) A la persona titular de la Subdirecció General de Seguretat Interior pel que fa a les infraccions lleus tipificades a l'article 75, lletra a)..16.2 La incoació de procediments sancionadors en matèria de lluita contra la violència, el racisme, la xenofòbia i la intolerància en l'esport a què fa referència la legislació vigent en aquest àmbit, correspon:.a) A la persona titular de la Secretaria de Seguretat del Departament competent en matèria de seguretat pública pel que fa a les infraccions molt greus i greus..b) A la persona titular de la Subdirecció General de Seguretat Interior pel que fa a les infraccions lleus..16.3 La incoació de procediments sancionadors prevista als apartats anteriors també pot ser a proposta de la Comissió contra la Violència en Espectacles Esportius de Catalunya o de la Subcomissió contra la Violència, el Racisme, la Xenofòbia i la Intolerància en l'Esport...Article 17 Instrucció dels procediments sancionadors.17.1 La instrucció dels procediments sancionadors relatius a les infraccions concretades a l'article 15 d'aquest Decret correspon al Consell Català de l'Esport..17.2 La instrucció dels procediments sancionadors relatius a les infraccions concretades a l'article 16 d'aquest Decret correspon a la Subdirecció General de Seguretat Interior...Article 18 Òrgans competents per sancionar.18.1 La imposició de les sancions determinades al capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, correspon a la persona titular del Departament competent en matèria d'esport per a les infraccions molt greus i a la persona titular de la Secretaria General de l'Esport per a les infraccions greus i lleus, previstes respectivament a l'article 15 d'aquest Decret..18.2 La imposició de les sancions determinades al capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, previstes a l'article 16 d'aquest Decret, i les sancions econòmiques o de qualsevol altre tipus, inclosa la prohibició corresponent si escau, previstes a la normativa en matèria de lluita contra la violència, el racisme, la xenofòbia i la intolerància en l'esport, tot tenint en compte els criteris previstos en aquesta legislació, correspon:.a) A la persona titular del Departament competent en matèria de seguretat pública per a les infraccions molt greus.
No obstant, la imposició de les sancions de més de 300.000 euros correspon al Govern de la Generalitat, a proposta del conseller/a esmentat/da..b) A la persona titular de la Secretaria de Seguretat del Departament competent en matèria de seguretat pública per a les infraccions greus i lleus..18.3 La sanció de revocació definitiva de l'autorització i la de cancel·lació de la inscripció o l'adscripció en el Registre d'Entitats Esportives de la Generalitat corresponen, en tot cas, als òrgans competents del Departament de competent en matèria d'esport..
S'afegeix un Capítol 3 al Decret 212/2002, d'1 d'agost, abans esmentat, que queda redactat de la manera següent:.Capítol 3 De la Subcomissió contra la Violència, el Racisme, la Xenofòbia i la Intolerància en l'Esport.Article 19.Naturalesa.La Subcomissió contra la Violència, el Racisme, la Xenofòbia i la Intolerància en l'Esport és l'òrgan col·legiat competent en matèria de lluita contra la violència, el racisme, la xenofòbia i la intolerància en l'esport a Catalunya, adscrit a la Comissió contra la Violència en Espectacles Esportius de Catalunya..Article 20.Funcions.Les funcions de la Subcomissió contra la Violència, el Racisme, la Xenofòbia i la Intolerància en l'Esport són les següents:.a) Proposar a l'autoritat que correspongui del Departament competent en matèria de seguretat pública l'adopció de mesures sancionadores com a conseqüència de l'incompliment de la normativa contra la violència, el racisme, la xenofòbia i la intolerància en l'esport..b) Sens perjudici del que preveu l'article 2.i), proposar l'adopció de mesures sancionadores com a conseqüència de l'incompliment de la Llei de l'esport als òrgans del Departament competent en matèria de seguretat pública que hi tinguin atribuïdes funcions..c) Elevar propostes a la Comissió contra la Violència en Espectacles Esportius de Catalunya i a les autoritats competents, en relació amb la lluita contra la violència, el racisme, la xenofòbia i la intolerància en l'esport..d) Recollir i publicar anualment les dades sobre violència, racisme, xenofòbia i intolerància en els espectacles esportius, prèvia dissociació de les dades de caràcter personal relacionades amb els mateixos, així com realitzar enquestes sobre aquesta matèria..e) Les funcions previstes a l'apartat 2 de l'article 20.3.a), als apartats 5 i 7 de l'article 20.3.c) i a l'apartat 2 de l'article 20.3.d) de la Llei de l'Estat 19/2007, d'11 de juliol, contra la violència, el racisme, la xenofòbia i la intolerància en l'esport..Article 21.Seu.La Subcomissió contra la Violència, el Racisme, la Xenofòbia i la Intolerància en l'Esport té la seu en la de la Secretaria competent en matèria de seguretat, la qual li prestarà suport tècnic i material..Article 22.Composició.22.1 La Subcomissió contra la Violència, el Racisme, la Xenofòbia i la Intolerància en l'Esport està integrada per:.a) Dues persones designades pel departament competent en matèria d'esport..b) Dues persones designades pel departament competent en matèria de seguretat pública..c) Dues persones funcionàries del Cos de mossos d'esquadra, designats per la persona titular de la Secretaria de Seguretat..d) Una persona en representació de la Federació Catalana de Futbol, designada per aquesta..e) Una persona en representació de la Federació Catalana de Basquetbol, designada per aquesta..f) Una persona en representació de la Unió de Federacions Esportives de Catalunya..g) Una persona funcionària del Cos d'Advocacia de la Generalitat de Catalunya designada pel departament competent en matèria de seguretat pública..22.2 La presidència de la Subcomissió serà desenvolupada per qui designi la persona titular del departament competent en matèria d'esport, entre les persones membres designades en la lletra a) de l'apartat anterior..La vicepresidència de la Subcomissió serà desenvolupada per qui designi la persona titular del departament competent en matèria de seguretat pública, entre les persones membres designades en la lletra b) de l'apartat anterior..22.3 Amb l'objectiu d'assolir la paritat de gènere, en la seva composició es procurarà la presència equilibrada de dones i homes..Article 23.Durada del mandat.La durada del mandat de cada una de les persones que integren la Subcomissió és de quatre anys.
Es podran renovar els mandats per períodes successius d'igual durada i les vacants que s'hi puguin produir es cobriran pel mateix procediment que per a la designació inicial..Article 24.Funcionament.24.1 Corresponen al president/a i al secretari/ària de la Subcomissió, respectivament, les funcions previstes als articles 6 i 7 d'aquest Decret.
La Secretaria de la Subcomissió és exercida per una persona funcionària designada pel president/a i adscrita al Departament competent en matèria de seguretat pública, que pot intervenir-hi amb veu però sense vot..24.2 Les sessions ordinàries de la Subcomissió s'han de realitzar de forma periòdica com a mínim un cop al mes.
Les sessions extraordinàries es realitzen quan així ho acordi la Presidència de la Subcomissió, a iniciativa pròpia o de la vicepresidència de la Subcomissió..Pel que fa a la convocatòria, hi serà d'aplicació l'article 9 d'aquest Decret, si bé quan es produeixin esdeveniments d'especial rellevància en relació amb la violència en els espectacles públics esportius i la lluita contra la violència, el racisme, la xenofòbia i la intolerància en l'esport l'ordre del dia es trametrà amb una antelació de 48 hores o, excepcionalment de 24 hores, segons apreciació de la Presidència de la Subcomissió que haurà de constar en la convocatòria..Així mateix, totes les sessions que es convoquin de la Subcomissió, s'hauran de comunicar immediatament a la Presidència de la Comissió, així com trametre-hi còpia del que s'acordi..24.3 Són d'aplicació a la Subcomissió els articles 11, 12 i 13 d'aquest Decret, havent-se de modificar el Reglament de règim intern de la Comissió per incloure-hi les previsions relatives a la creació de la Subcomissió, sens perjudici que aquesta aprovi el seu propi Reglament de funcionament..
Les referències a la normativa contra la violència, el racisme, la xenofòbia i la intolerància en l'esport, mentre no s'aprovi la corresponent llei sobre la matèria a Catalunya d'acord amb l'article 134.1.j) de l'Estatut d'Autonomia, s'entendran efectuades a la Llei estatal 19/2007, d'11 de juliol, contra la violència, el racisme, la xenofòbia i la intolerància en l'esport, en relació amb el règim sancionador i mesures a adoptar en la matèria citada, en l'àmbit d'aplicació previst a l'article 1.2 de la Llei 19/2007 en el territori de Catalunya.